钦定古今图书集成/理学汇编/文学典/第080卷 > 王伯刍
## 钦定古今图书集成/理学汇编/文学典/第080卷 > 王伯刍

按《吉安府志》：“伯刍，字驹父，庐陵人。博洽工文辞，喜藏
书，《六经》诸史时时雠校训诂，旁及释老，多肄览成诵，
于前贤人系次行能，必推见本末。家故贫，持文自资，
耻诡随交游为利。既任教谕，徙州学录，能举其职。杨
诚斋称为淮海文士。谢尚书谔，汤舍人邦彦，刘袁州
清之，皆推其文雅。自号率斋。所著有《史法杂著》十卷”，
《诗词》十卷，《五代咏史诗》二百篇，《杂纪》一篇。